CELEX: E2015J0001
Language: mt
Date: 2015-07-15 00:00:00
Title: Sentenza tal-Qorti tal-15 ta’ Lulju 2015 fil-Kawża E-1/15 l-Awtorità ta’ Sorveljanza tal-EFTA vs l-Iżlanda (In-nuqqas minn Stat ŻEE/EFTA li jonora l-obbligi tiegħu — In-nuqqas ta’ implimentazzjoni – id-Direttiva tal-Kummissjoni 2010/26/UE li temenda d-Direttiva 97/68KE ta-Parlament Ewropew u tal-Kunsill dwar l-approssimazzjoni tal-liġijiet tal-Istati Membri fir-rigward tal-miżuri kontra l-emissjoni ta’ inkwinanti ta’ gass u partikolati minn magni tal-kombustjoni interna li għandhom jiġu installati f’makkinarju mobbli mhux tat-triq)

7.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 3/5
            
         SENTENZA TAL-QORTI
   tal-15 ta’ Lulju 2015
   fil-Kawża E-1/15
   l-Awtorità ta’ Sorveljanza tal-EFTA vs l-Iżlanda
   (In-nuqqas minn Stat ŻEE/EFTA li jonora l-obbligi tiegħu — In-nuqqas ta’ implimentazzjoni – id-Direttiva tal-Kummissjoni 2010/26/UE li temenda d-Direttiva 97/68KE ta-Parlament Ewropew u tal-Kunsill dwar l-approssimazzjoni tal-liġijiet tal-Istati Membri fir-rigward tal-miżuri kontra l-emissjoni ta’ inkwinanti ta’ gass u partikolati minn magni tal-kombustjoni interna li għandhom jiġu installati f’makkinarju mobbli mhux tat-triq)
   (2016/C 3/06)
   Fil-kawża E-1/15 l-Awtorità ta’ Sorveljanza tal-EFTA v l-Iżlanda — APPLIKAZZJONI għal dikjarazzjoni li billi naqset li tadotta, u/jew li tinnotifika lill-Awtorità ta’ Sorveljanza tal-EFTA minnufih bil-miżuri neċessarji għall-implimentazzjoni tal-Att imsemmi fil-punt 1a, is-seba’ inċiż, tal-Kapitolu XXIV tal-Anness II tal-Ftehim dwar iż-Żona Ekonomika Ewropea (id-Direttiva tal-Kummissjoni 2010/26/UE tal-31 ta’ Marzu 2010, li temenda d-Direttiva 97/68KE tal-Parlament Ewropew u tal-Kunsill dwar l-approssimazzjoni tal-liġijiet tal-Istati Membri fir-rigward tal-miżuri kontra l-emissjoni ta’ inkwinanti ta’ gass u partikolati minn magni tal-kombustjoni interna li għandhom jiġu installati f’makkinarju mobbli mhux tat-triq), kif adattata għall-Ftehim permezz tal-Protokol 1 tagħha u permezz tad-Deċiżjoni Konġunta tal-Kumitat Nru 76/2013 tat-3 ta’ Mejju 2013, fi ħdan iż-żmien preskritt, l-Iżlanda naqset milli tissodisfa l-obbligi tagħha taħt l-Att u skont l-Artikolu 7 tal-Ftehim dwar iż-Żona Ekonomika Ewropea, il-Qorti, magħmula minn Carl Baudenbacher, il-President, Per Christiansen u Páll Hreinsson (l-Imħallef-Rapporteur), Imħallfin, taw is-sentenza fil-15 ta’ Lulju 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li, billi naqset li, fi ħdan iż-żmien preskritt, li tadotta l-miżuri neċessarji għall-implimentazzjoni tal-Att imsemmi fil-punt 1a, is-seba’ inċiż, tal-Kapitolu XXIV tal-Anness II tal-Ftehim taż-Żona Ekonomika Ewropea (id-Direttiva tal-Kummissjoni 2010/26/UE tal-31 ta’ Marzu 2010 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta’ inkwinanti ta’ gass u partikolati minn magni tal-kombustjoni interna li għandhom jigu installati f’makkinarju mobbli mhux tat-triq), kif adattata għall-Ftehim skont il-Protokoll 1 tiegħu kif ukoll mid-Deċiżjoni Konġunta tal-Kumitat Nru 76/2013 tat-3 ta’ Mejju 2013, l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.